OpenLLM-France/wikimedia huggingface dataset:
# Svalöv udalerria

Svalöv Suediako udalerria da. Eskaniako konderrian kokatua dago. 388,62 km² ditu eta 13.715 biztanle ditu.

## Mugakideak

Honako udalerri hauekin egiten du muga:
Kävlinge udalerria Landskrona udalerria Helsingborg udalerria Bjuv udalerria Åstorp udalerria Klippan udalerria Eslöv udalerria

## Ondasun nabarmenak

* Söderåsen Parke Nazionala

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q504227
* Multimedia: Svalöv Municipality / Q504227
# Svanbergita

Svanbergita fosfato motako minerala da eta beudantita taldearen kidea da.

## Ezaugarriak

Svanbergita fosfato mineralaren formula kimikoa hau da: ${\ce {SrAl3(PO4)(SO4)(OH)6}}$. ]]ren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Svanbergite: Mineral information, data and localities.» www.mindat.org (Noiz kontsultatua: 12-05-2019).
# Svante Pääbo

Svante Pääbo (suedieraz ˈsvanːtɛ ˈpæːbo ahoskatua; Stockholm, 1955eko apirilaren 20a) suediar genetikalaria da, eboluzioaren genetikan espezialitatua. 2022ko Medikuntzako Nobel Saria jaso zuen desagertutako hominidoen genomei eta giza eboluzioari buruzko» aurkikuntzak egiteagatik.

## Ibilbide profesionala

1986an Uppsalako Unibertsitatean kimikan lizentziatu zen.
Paleogenetikaren sortzaileetako bat da. 1947an neandertal gizakiaren DNA mitokondriala sekuentziatzea lortu zuenetako bat izan zen. 2006an neandertalen genoma berrarikuntza %60an burutu zela iragarri zuen, eta 2008an osatu zen lan hori. Neandertalen DNAtik bi datu nabarmen ondorioztatu ziren: batetik neandertalak ez dira sapiensen arbaso zuzenak, baina bai ahaidea. Duela 100.000-50.000 urte artean hibridazio edo gurutzaketa gertatu zen sapiens eta neandertalen artean, seguruenik Asia Hurbilean, eta horren ondorioz, gaur egungo genomaren % 1-4 neandertalena da, proportzio handiagoan Afrikatik kanpoko populazioetan, bertakoetan baino. Giza zabalkundearen historia berridatzi zen horrela: sapiensak Afrikan sortu ziren, baina handik uirten zirenean Eurasiara, neandertalekin gurutzatutako populazioak izan ziren hedatu zirenak.
2010ean Denisovako gizakiren aurkikuntza iragarri zuen. Siberiako Denisova haitzuloko hezur batzuetan giza-genoma aurkitu zuten, baina oso desberdina neandertalengandik edo sapiensengandik. Hala ere, espezie berri horren aztarnak ere badira gaur egungo Eurasiako giza populazioetan. Lehen aldia izan zen Denisovarren aurkikuntzaren hau genetikak ahalbidetu duena hominido espezie baten identifikazioa.
2018an, beste hibridazio baten berri: Denisova leizeko beste hezur batean, ama neandertala eta aita denisovarra zuen neskato baten ebidentzia aurkitu zuen Pääboren taldeak.
Aurkikuntza horiengatik Nobel Saria irabazi zuen 2022an. Hori garrantzitsua da, adibidez, gaur egun gizakiaren immunitate sistemak infekzioei nola eragiten dien aztertzeko.

## Bizitza pertsonala

Bere amaren abizena darama, Karin Pääbo kimikari estoniarra. Aita Sune Bergströmek Medikuntzako Nobel Saria irabazi zuen 1982an.
1980ko hamarkadan AEBetan graduondokoa egiten ari zela, hies gaixotasunaren inguruko aktibismoan inplikatu zen. Bisexuala da Päabo.

## Erreferentziak

* ↑ (Ingelesez) «The Nobel Prize in Physiology or Medicine 2022» NobelPrize.org (Noiz kontsultatua: 2022-10-04).
* ↑ Zientzia Aldizkaria, Elhuyar. (2010). Neanderthalak ez ziren guztiz desagertu. .
* ↑ Galarraga, Ana. (2018-08-22). Ama neandertala eta aita denisovarra zituen neska bat identifikatu dute. Elhuyar.
* ↑ Pääbo, Svante. (2014). «ch.3 Amplifying the Past» Neanderthal man : in search of lost genomes. ISBN 978-0-465-02083-6. PMC 862400377. (Noiz kontsultatua: 2022-10-04).

## Kanpo estekak

* Datuak: Q170342
* Multimedia: Svante Pääbo / Q170342
# Svartalfaheim

Svartalfaheim, eskandinaviar mitologiaren arabera, kosmosa osatzen zuten bederatzi munduetako bat zen. Mundu honek, ziuraski, hartzen duen beste izenetako bat, Niðavellir da, beste eskuizkribu batzuetan. Bertan, elfo ilunak bizi dira, Svartalfar ere deituak, eta, oso litekeena denez, baita nano eskandinaviarrak ere, Snorri Sturluson idazle eta olerkari islandiarraren arabera.

## Kanpo estekak

* Datuak: Q2195060
# Teton konderria (Idaho)

Teton konderria (ingelesez: Teton County) Idahoko konderri bat da, Ameriketako Estatu Batuetan. Hiriburua Driggs da. 2010eko zentsuaren arabera 10.170 biztanle zituen, Teton kilometro koadroko azaleran.

## Geografia

Teton konderriak 1.166,94 kilometro koadro ditu. Horietatik 2,86 ura dira. Beste 1.164,08 lurra dira. Biztanleria dentsitatea 8,72 da.

## Demografia

2010eko zentsoan bizi ziren 10.170 pertsonetatik 10.007 txuriak edo hispanoak dira. Horietatik hispano edo latino kategorian 1.721 dira. 12 beltzak edo afroamerikarrak. 27 amerikar natiboak ziren eta 12 Hawaii edo Pazifikoko irletako natiboak. 48 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 61 pertsonek kokatzen zuten.

### Biztanleria piramidea
## Kanpo estekak

* Datuak: Q491068
* Multimedia: Teton County, Idaho / Q491068
# Tetoiu

Tetoiu Errumaniako udalerri bat da, Vâlcea konderrian. 2.206 biztanle ditu, 63,49 kilometro koadroko azaleran banatuta.

## Herriak

Udalerrian honako herriak daude:
Tetoiu $^{(en)}$ Băroiu $^{(en)}$ Budele $^{(en)}$ Măneasa $^{(en)}$ Nenciulești $^{(en)}$ Popești Țepești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427926
# Teton (Idaho)

Teton Idahoko hiri bat da. Fremont konderrian kokatua dago. 2010ean 735 biztanle zituen, 17,69 kilometro koadrotan banatuta.

## Ikus, gainera

* Fremont konderria

## Kanpo estekak

* Datuak: Q1517407
* Multimedia: Teton, Idaho / Q1517407
# Teton Village (Wyoming)

Teton Village Ameriketako Estatu Batuetako erroldak esleitutako leku bat da. Teton konderrian kokatuta dago, Wyoming estatuan. 517 biztanle ditu, 12,845947 kilometro koadroko azaleran banatuta.

## Ikus, gainera

* Teton konderria

## Kanpo estekak

* Datuak: Q1956417
* Multimedia: Teton Village / Q1956417
# Teton konderria

Teton konderria honako konderrietako baten izena izan daiteke:
* Teton konderria (Idaho)
* Teton konderria (Montana)
* Teton konderria (Wyoming)
# Teton konderria (Montana)

Teton konderria (ingelesez: Teton County) Montanako konderri bat da, Ameriketako Estatu Batuetan. Hiriburua Choteau da. 2010eko zentsuaren arabera 6.073 biztanle zituen, Teton kilometro koadroko azaleran.

## Geografia

Teton konderriak 5.937,6 kilometro koadro ditu. Horietatik 52,17 ura dira. Beste 5.885,42 lurra dira. Biztanleria dentsitatea 1,02 da.

## Demografia

2010eko zentsoan bizi ziren 6.073 pertsonetatik 5.868 txuriak edo hispanoak dira. Horietatik hispano edo latino kategorian 76 dira. 3 beltzak edo afroamerikarrak. 86 amerikar natiboak ziren eta 1 Hawaii edo Pazifikoko irletako natiboak. 8 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 105 pertsonek kokatzen zuten.

### Biztanleria piramidea
## Kanpo estekak

* Datuak: Q496685
* Multimedia: Teton County, Montana / Q496685
# Teton konderria (Wyoming)

Teton konderria (ingelesez: Teton County) Wyomingko konderri bat da, Ameriketako Estatu Batuetan. Hiriburua Jackson da. 2010eko zentsuaren arabera 21.294 biztanle zituen, Teton kilometro koadroko azaleran.

## Geografia

Teton konderriak 10.920,25 kilometro koadro ditu. Horietatik 572,27 ura dira. Beste 10.347,98 lurra dira. Biztanleria dentsitatea 1,95 da.

## Demografia

2010eko zentsoan bizi ziren 21.294 pertsonetatik 20.696 txuriak edo hispanoak dira. Horietatik hispano edo latino kategorian 3.191 dira. 32 beltzak edo afroamerikarrak. 76 amerikar natiboak ziren eta 13 Hawaii edo Pazifikoko irletako natiboak. 228 asiarrak ziren. Bestelako arraza bat kategorian 39 biztanle daude. Bukatzeko euren burua arraza bat baino gehiagotan 210 pertsonek kokatzen zuten.

### Biztanleria piramidea
## Kanpo estekak

* Datuak: Q488912
* Multimedia: Teton County, Wyoming / Q488912
# Teton mendikatea

Teton mendikatea, Ipar Amerikako Mendi Harritsuetako mendikate bat da, AEBetako Wyoming estatuan.
Grand Teton (4.199 m.) mendirik garaiena da.
* Datuak: Q586241
* Multimedia: Teton Range / Q586241
# Tetonia (Idaho)

Tetonia Idahoko hiri bat da. Teton konderrian kokatua dago. 2010ean 269 biztanle zituen, 14,70 kilometro koadrotan banatuta.

## Ikus, gainera

* Teton konderria

## Kanpo estekak

* Datuak: Q1511287
* Multimedia: Tetonia, Idaho / Q1511287
# Tibidabo

Tibidabo Collserola mendizerrako mendia da, 516,6 metro ditu eta Bartzelonako udalerriaren mendebaldean dago. Collserolako mendirik altuena da. Mendian, izen bereko jolasparkea dago eta Bihotz Sakratuaren tenplua (Temple Expiatori del Sagrat Cor).

## Ikus gainera

* Fabra behatokia

## Kanpo estekak

* (Katalanez) Tibidabo jolas parkearen webgunea.
* Datuak: Q658271
* Multimedia: Tibidabo / Q658271
# Tibi

Tibi Valentziar Erkidegoko udalerria da, Alcoià eskualdean eta Alacanteko probintzian kokatua. Foia de Castalla azpieskualdean dago.
2009ko urtarrilaren 1eko erroldaren arabera 1.719 biztanle zituen.

## Ikus, gainera

* Alacanteko udalerrien zerrenda

## Kanpo estekak

* Datuak: Q1751457
* Multimedia: Tibi / Q1751457
# Tibeteko goi-lautada

Tibeteko goi-lautada —batzuetan Tibeteko goi-ordokia edo Tibet eta Qinghaiko goi-ordokia izenaz ere aipatua— Ekialdeko Asiako goi-ordoki handia da, Tibet, Txinako Qinghai eta Kaxmirreko Ladakh artean kokatuta. Batez besteko altuera 4.500 metrokoa denez, "munduko teilatuaz" ezizenez ezaguna da. Azalera 2,5 miloi kilometro karratutakoa da (Texas edo Frantziarena lau aldiz).

## Deskribapena

Tibeteko goi-ordokia munduko mendirik altuenen inguratuta dago: ipar-mendebaldean Kunlun mendilerroa du, Tarim arroaren muga; ipar-ekialdean Qilian mendiak, Gobi basamortuaren muga; hegoaldean Yarlung Tsangpo ibaiaren harana, Himalaiaren muga; ekialdean eta hego-ekialdean Saluen, Mekong eta Yangtze ibaien iturriak eta mendebaldean Kaxmirko iparraldean dagoen Karakorum ditu.
Munduko ibai nagusi batzuk goi-ordoki honetan dute iturria: tartean, Ibai Urdina , Ibai Horia, Indus, Satluj, Yarlung Tsangpo (Indian Brahmaputra izenaz ezaguna), Mekong, Irawadi edo Salween.
Baditu zenbait laku gazi, adibidez Tso Ngonpo, Nam Tso, Dagze Tso, Yamzho Yumco, Puma Yumco edo Paiku.

## Klima

Eskualdeko klima lehorra eta hotza da oso, Himalaia mendi garaiek oztopo egiten baitiete hegoaldeko montzoi haizeei eta haiek ekartzen dituzten euriei. Aireak itsas-mailan duen %60a oxigeno du.
Tenperatura hotza izaten da mendialdean (5.500 m ingurutik gora elurra urte osoan) eta epelagoa ibarretan. Hiriburuan adibidez (3.600 m) batez beste 0 °C inguru izaten dira neguan eta 17 °C udan. Tenperatura aldaketa handiak izaten dira egunean zehar, goizak eta gauak oso hotzak baitira. Bestalde haize hotz eta lehorrari esker labore aleak luze irauten dute (50-60 urte) biltegietan eta ez da izaten izurriterik.
Eguraldia dela eta mendietan eta iparraldeko eta erdialdeko goi-ordokietan artzain nomadak besterik ez dira bizi. Brahmaputraren arroan klima epelagoa da eta laboreak lantzen dira horri esker.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Ikus, gainera

* Tibet
* Tibeteko eskualde autonomoa

## Kanpo estekak

* Datuak: Q179842
* Multimedia: Tibetan Plateau / Q179842
# Tibeteko eskualde autonomoa

Tibeteko Eskualde Autonomoa (Tibeteraz: ; txinera sinplifikatuz: 西藏; pinyinez: Xīzàng Zìzhìqū), Txinako Herri Errepublikako lurralde autonomo baten izena da.
1.228.400 kilometro koadroko azalera dauka eta 2004ko erroldaren arabera 2.840.000 biztanle bizi ziren bertan. Horietako soilik 1.700.000 mintzatzen dira tibeteraz. Dentsitate txikiena duen Txinako lurraldea da, bi biztanle kilometro koadroko bakarrik.

## Inguru naturala eta kokapena

Tibeteko lurralde autonomoa, Txina mendebaldeko probintzia da, Xinjiang probintziaren atzetik, Txinako bigarren handiena. Lurraldearen mugakideak honakoak dira: Xinjiang lurralde autonomoa ipar-mendebaldean, Qinghai probintzia ipar-ekialdean, Sichuan probintzia ekialdean, Yunnan probintzia hego-ekialdean, eta Nepal eta India hegoaldean.
Lurralde autonomoaren hiriburu eta hirirk handiena Lhasa da, 250.000 biztanle inguru zituen 2004ko erroldaren arabera.

## Politika

Tibeteko lurralde automoaren zuzendaria Qiangba Puncog da. Txinako Alderdi Komunistak probintzian duen ordezkaria Zhang Qingli da.

## Garraioa
### Qingzang trenbidea

Qingzang trenbidea, Qinghai probintziako Xining hiria eta Tibeteko Lhasa hiriak batzen dituen trenbidea da. Xining eta Golmud arteko lehen fasea (815 kilometro luze) 1984. urtean zabaldu zen. Proiektuaren faserik luzeena eta zailena dena den, ez zen urte batzuk beranduagora arte hasi, eta Golmud eta Lhasa arteko 1.142 kilometroko trenbidea 2006ko uztailaren 1ean zabaldu zuen Txinako Herri Errepublikako Hu Jintao presidenteak.

### Aireportuak

| Kokapen Hiria | NAZE | NAGE | Aireportuaren izena |
| TIBET | | | |
| Lhasa | ZULS | LXA | Lhasa Gonggar Aireportua |
| Chamdo | ZUBD | BPX | Qamdo Bangda Aireportua |
| Nyingchi | | LZY | Nyingchi Aireportua |
| Shiquanhe, Ngari | | | Ngari Aireportua |
| Tawa | | TWY | Tawa Aireportua |

## Ikus, gainera

* Tibet lurralde historikoa.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* (Txineraz) Tibeteko gobernuaren webgunea.
* Datuak: Q17269
* Multimedia: Tibet Autonomous Region / Q17269
Tibeteko eskualde autonomoa
# Tibeterazko Wikipedia

Tibeterazko Wikipedia Wikipediaren tibeterazko edizioa da. 2009ko urriaren hasieran 1.113 artikulu zituen eta Wikipedien zerrendan 175.a zen.

## Kanpo estekak

* Tibeterazko Wikipedia
* Datuak: Q2091593
* Multimedia: Tibetan Wikipedia / Q2091593
# Tibiotartso

Tibiotartsoa femurraren eta tartsometatartsoaren artean dagoen hezurra da, hegazti baten hankan. Tartsoaren inguruko zatia tibiarekin fusionatzean sortzen da.
Antzeko egitura izan zuten heterodontosuridoek Mesozoikoan. Dinosauro ornitiskio txiki horiek ez zuten zerikusirik hegaztiekin, eta haien hezurren antzekotasuna hobeto azaltzen da eboluzio konbergentearen ondorioz.

## Erreferentziak

* Proctor, Nobel S. Manual of Ornithology: Avian Structure and Function. Yale University Press. (1993) ISBN 0-300-05746-6

## Kanpo estekak

* Datuak: Q1432336
# Tibeteko poni

Tibeteko ponia Tibeteko bertako zaldi arraza bat da, Txinako zenbait eskualdetara ere zabaltzen dena. Bere tamaina zein ezaugarriengatik, ponien sailkapen taldean sartzen da.
Tibeten ongi ezagututako eta asko erabilitako aberea da.

## Arrazaren historia

Hainbat adituen arabera, Tibeteko poniak mongoliar zaldien ondorengoak dira, geroztik Txinako beste zenbait arrazekin gurutzaturik.

## Tibeteko poniaren mota ezberdinak

Poni arraza honek zenbait azpimota dauka.
* Ganzhi mota menditarra. Jatorrizko mota.
* Yushu Type. Naqu distritoko mota.
* Zhongdian haraneko mota. Oso zaldi lirainak.

## Kanpo estekak

* (Ingelesez) Arrazari buruzko artikuloa "The equinest" entziklopedian
* Datuak: Q1892822
* Multimedia: Horses of Tibet / Q1892822

### Bideoak

* Tibeteko zaldi festibala

## Erreferentziak

* ↑ http://www.theequinest.com/breeds/tibetan-pony/
# Tetris (Game Boy)

Tetris (japonieraz: テトリス, Tetorisu) 1989ko Nintendoren logika bideo-joko bat da, Game Boy bideo-kontsolarako espresuki eginda. Garai guztietako bideo-jokorik salduenetariko bat da.
Tetris jokoaren bertsio eramangarria izan zen, Game Link Cable erabili zuena. Game Boy Colorrako eta Nintendo 3DSrako ere bertsioak atera zituzten.

## Kanpo estekak

* Datuak: Q3519191
# Tetrosa

Tetrosak lau karbono atomo dituzten monosakaridoak dira. Beren formula enpirikoa ${\ce {C4H8O4}}$ da.

## Ezaugarriak

Monosakarido guztietan bezala, tetrosek zetona edo aldehido taldeak dituzte. Zetona taldea dutenek zeto aurrizkia daramate, eta aldehido taldearenek aldo aurrizkia.

## Kanpo estekak

* Datuak: Q414128
* Multimedia: Tetroses / Q414128
Karbono hidratoak :
MonosakaridoakDiosakAldosak: GlikolaldehidoaTriosakAldosak: Glizeraldehidoa Zetosak: DihidroxiazetonaTetrosakAldosak: Eritrosa • Treosa Zetosak: EritrulosaPentosakAldosak: Arabinosa • Erribosa • Lixosa • Xilosa Zetosak: Erribulosa • XilulosaHexosakAldosak: Alosa • Altrosa • Galaktosa • Glukosa • Gulosa • Idosa • Manosa • Talosa Zetosak: Fruktosa • Psikosa • Sorbosa • TagatosaHeptosakZetosak: Manoheptulosa • SedoheptulosaDeribatuakDesoxiazukreakDesoxirribosa • RamnosaAminoazukreakGalaktosamina • Glukosamina • N-Azetilgalaktosamina • N-AzetilglukosaminaAzukre azidoakAzido galakturonikoa • Azido glukonikoa • Azido glukuronikoaAzukre alkoholikoakArabitola • Glizerola • Inositola • Manitola • SorbitolaOligosakaridoakDisakaridoakIsomaltosa • Kitobiosa • Laktosa • Laktulosa • Maltosa • Sakarosa • Trehalosa • Turanosa • ZelobiosaTrisakaridoakErrafinosa • Maltotriosa • MelezitosaGainerakoakDestrina (+ Maltodestrina+ Ziklodestrina) • Estakiosa • FruktooligosakaridoakPolisakaridoakHomopolisakaridoakAlmidoia (Amilosa + Amilopektina) • Glukogenoa • Kitina • Kitosanoa • Zelulosa • InulinaHeteropolisakaridoakAgar-agarra • Azido hialuronikoa • Glikosaminglukanoa • Hemizelulosa • Heparina • Kondroitina • Pektina Glukolipidoak • Lipopolisakaridoak • Glikoproteinak • Peptidoglikanoak :
# Tetriko II.a

Gaius Pius Esuvius Tetricus, Tetriko II.a, Galietako Inperioko zesarra izan zen 273tik 274ra.
Tetriko I.aren semea izan zen. 273an zesar mailara igo zuten Princeps juventutis tituluarekin eta 274ko urtarrilean bere lehen kontsulatua hasi zuen bere aitarekin batera.
Aureliano enperadoreak 274ko udazkenean Tetriko I.a garaitu eta kargutik kendu ondoren, bi Tetrikoak enperadorearen garaipenaren ospakizunean agertu ziren, nahiz eta ez zituzten exekutatu. Iturri batzuen arabera, Tetriko II.ak senatari maila mantendu zuen.
* Datuak: Q326589
* Multimedia: Tetricus II / Q326589
# Tetril

Tetrila, tetralita edo 2,4,6-trinitrofenil-N-metilnitramina (IUPAC notazioa) naturan aurkitzen ez den usain gabeko solido sintetiko kristalino bat da. Baldintza batzuetan, tetrila airean hautsa bezala egon daiteke. Ez da uretan eta beste likido batzuetan oso disolbagarria.
Tetrila nitramina leherkor bat da, baina egun RDXek ordezkatu du. Tetrila bigarren mailako lehergai aurreratua da, detonagailu baten ondoan jarritako karga txiki bat, leherketa-karga nagusian eztanda zabaltzeko errefortzu gisa erabiltzen dutena.
Tetrila lehergailuak egiteko erabili zuten, batez ere Lehen eta Bigarren Mundu Gerretan. Dagoeneko Estatu Batuetan ez dute fabrikatzen edota erabiltzen.

## Erreferentziak

* ↑ Krien, G.; Licht, H.H.; Zierath, J.. (1973). «Thermochemical investigation of nitramines» Thermochim. Acta] 6: 465–472..

## Kanpo estekak

* Datuak: Q409753
* Multimedia: Tetryl / Q409753
# Tetrodo

Tetrodoa lau elektrodoko balbula edo hodi elektronikoa da, anodo batez, katodo batez eta bi saretxoz osatua dagoena.
Sare batek kontrol-elektrodoarena egiten du; besteak, berriz, pantaila elektrostatikoarena egiten du, eta, kontrol-sarearen eta anodoaren artean jarrita, biak bereizten ditu. Hala, anodo-katodo erresistentzia txikitu egiten da, eta murriztu egiten dira bi elektrodoen arteko kapazitate-efektuak.
Lehen Mundu Gerraren garaian asmatu zen. Triodoa baino irabazi handiagoa ematen du. Gainerako hodi elektronikoak bezala, gaur egun oso-oso gutxi erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q176212
* Multimedia: Vacuum tetrodes / Q176212
# Tetris (Electronic Arts)

Tetris 2006ko Electronic Artsen logika bideo-joko bat da, iOS, Android, BlackBerry OS, PlayStation 3, PlayStation Portable eta Windows Phone sistemetarako eginda. Garai guztietako bideo-jokorik salduenetariko bat da.
Tetris jokoaren bertsio honek 2010ean 100 milioi deskarga lortu zituen, mugikorrerako jokorik ospetsuena bilakatuz.

## Kanpo estekak

* Datuak: Q7706791
# Tiroa 2020ko Udako Olinpiar Jokoetan - Emakumezkoak fosoa

Fosoko emakumezkoen proba 2020ko Udako Olinpiar Jokoetan 2021eko uztailaren 28ean eta 29an egin zen Asaka Tiro Gunean, Tokion. Zuzana Rehák-Štefečekováek irabazi zuen urrezko domina. Alessandra Perillik, brontzearekin, San Marinoko historiako lehen domina irabazi zuen.

## Sailkapena

| Pos. | Tiratzailea | Herrialdea | 1 | 2 | 3 | 4 | 5 | Guztira | Desberdintasuna |
| 1 | Zuzana Rehák-Štefečeková | Eslovakia | 25 | 25 | 25 | 25 | 25 | 125 | Q, WR, OR |
| 2 | Alessandra Perilli | San Marino | 24 | 25 | 25 | 24 | 24 | 122 | Q |
| 3 | Silvana Stanco | Italia | 24 | 25 | 25 | 23 | 24 | 121+3 | Q |
| 4 | Laetisha Scanlan | Australia | 24 | 25 | 24 | 23 | 25 | 121+2 | Q |
| 5 | Penny Smith | Australia | 23 | 24 | 25 | 24 | 24 | 120+2 | Q |
| 6 | Kayle Browning | Ameriketako Estatu Batuak | 23 | 24 | 24 | 24 | 25 | 120+1 | Q |
| 7 | Madelynn Bernau | Ameriketako Estatu Batuak | 24 | 25 | 22 | 24 | 24 | 119 | |
| 8 | Jessica Rossi | Italia | 25 | 23 | 24 | 23 | 24 | 119 | |
| 9 | Sandra Bernal | Polonia | 24 | 23 | 22 | 24 | 25 | 118 | |
| 10 | Natalie Rooney | Zeelanda Berria | 23 | 23 | 23 | 23 | 25 | 117 | |
| 11 | Wang Xiaojing | Txina | 22 | 24 | 23 | 24 | 24 | 117 | |
| 12 | Carole Cormenier | Frantzia | 25 | 23 | 24 | 23 | 22 | 117 | |
| 13 | Alejandra Ramírez | Mexiko | 22 | 23 | 25 | 21 | 25 | 116 | |
| 14 | Fátima Gálvez | Espainia | 22 | 24 | 22 | 25 | 23 | 116 | |
| 15 | Daria Semianova | ROC | 22 | 24 | 24 | 23 | 23 | 116 | |
| 16 | Kirsty Hegarty | Britainia Handia | 24 | 24 | 23 | 22 | 23 | 116 | |
| 17 | Ekaterina Subbotina | ROC | 24 | 24 | 25 | 20 | 23 | 116 | |
| 18 | Deng Weiyun | Txina | 21 | 25 | 23 | 22 | 24 | 115 | |
| 19 | Yukie Nakayama | Japonia | 21 | 24 | 22 | 25 | 23 | 115 | |
| 20 | Selin Ali | Bulgaria | 22 | 24 | 23 | 24 | 22 | 115 | |
| 21 | Ray Bassil | Libano | 24 | 20 | 23 | 24 | 23 | 114 | |
| 22 | Maggy Ashmawy | Egipto | 19 | 24 | 24 | 22 | 24 | 113 | |
| 23 | Ana Waleska Soto | Guatemala | 21 | 23 | 23 | 23 | 23 | 113 | |
| 24 | Satu Mäkelä-Nummela | Finlandia | 23 | 23 | 24 | 21 | 22 | 113 | |
| 25 | Mélanie Couzy | Frantzia | 22 | 22 | 22 | 22 | 22 | 110 | |
| 26 | Adriana Ruano | Guatemala | 23 | 21 | 22 | 23 | 21 | 110 | |

## Finala

| Pos. | Tiratzailea | Series | Series | Series | Series | Series | Series | Diferentzia | Oharrak |
| Pos. | Tiratzailea | 1 | 2 | 3 | 4 | 5 | 6 | Diferentzia | Oharrak |
| 01 ! | Zuzana Rehák-Štefečeková (SVK) | 21 | 25 | 30 | 34 | 38 | 43 | OR |
| 02 ! | Kayle Browning (USA) | 20 | 24 | 29 | 34 | 37 | 42 | |
| 03 ! | Alessandra Perilli (SMR) | 19 | 23 | 26 | 29 | | | |
| 4 | Laetisha Scanlan (AUS) | 19 | 24 | 26 | | | | |
| 5 | Silvana Stanco (ITA) | 17 | 22 | | | | | |
| 6 | Penny Smith (AUS) | 13 | | | | | | |

## Erreferentziak

* ↑ (Ingelesez) «Shooting - Olympic Schedule & Results | Tokyo 2020» .. (Noiz kontsultatua: 2021-08-04).
* ↑ [ttps://olympics.com/tokyo-2020/olympic-games/resOG2020-/pdf/OG2020-/SHO/OG2020-_SHO_C73FE_SHOMTR125-------------FNL-000100--.pdf Shooting – Trap Men – Final Results. ].

## Kanpo estekak

* Datuak: Q65242316
# Tiroa 2008ko Olinpiar Jokoetan

2008ko Olinpiar Jokoak - Pekin :
| Tiroa ||
| Estatu Partehartzaileak | 103 |
| Hasiera | abuztuaren 9a |
| Bukaera | abuztuaren 17a |
| Atleta kopurua | 390 |
| Lekua | Beijing Shooting Range Clay Target Zelaia Beijingo Tiro Gela |
| Modalitateak | 15 |
Tiroa, 2008ko Olinpiar Jokoetan, abuztuaren 9tik abuztuaren 17 arte jokatu zen, Pekinen, Beijing Shooting Range Clay Target zelaian eta Pekingo Tiro Gelan. 15 modalitate izan ziren, eta guztira 103 herrialdetako 390 kirolarik hartu zuten parte.

## Egutegia

Igandea, Abuztuak 17, 2008
Ordua
Ekintza
Fasea
9:00-12:20Men's 50m Rifle 3 PositionsQualification
13:30-13:50Men's 50m Rifle 3 PositionsFinal :

## Kanpo estekak

* Datuak: Q12268004